[{"text_idx": "#000000", "text": "Kas minna universaalteenusele u\u0308le, kui praegune elektrihind on enam-va\u0308hem samal tasemel?"}, {"text_idx": "#000001", "text": "Konkurentsiameti kehtestatud universaalteenuse tootmishind on 15,4 s/kWh. Eesti Energia pakub klientidele universaalteenuse lo\u0303pphinda 19,24 s/kWh, millele lisandub kuutasu 1,99 eurot. Paljudel tarbijatel on aga tekkinud ku\u0308simus, mida teha siis, kui praeguse lepingu ja\u0308rgi kehtiv elektrihind ja\u0308a\u0308b universaalteenuse hinnaga enam-va\u0308hem samale tasemele."}, {"text_idx": "#000002", "text": "Ko\u0303igepealt aga universaalteenuse hinna kujunemisest. See ei ole neljaks aastaks fikseeritud, vaid vo\u0303ib ajas muutuda. Universaalelektri tootmishinnast moodustavad u\u0308le 75% muutuvkulud nagu CO2, keskkonnatasud, aktsiisid jm. Kui na\u0308iteks CO2 emissioonitasu oluliselt to\u0303useb vo\u0303i langeb, siis muutub vastavalt ka universaalteenuse tootmishind. Tootmishinnast so\u0303ltub aga see, millist hinda elektrimu\u0308u\u0308ja tarbijale pakub."}, {"text_idx": "#000003", "text": "Fikseeritud elektrihind vs. universaalteenuse elektrihind"}, {"text_idx": "#000004", "text": "Ko\u0303igil neil, kelle elektrileping on veel mo\u0303neks aastaks fikseeritud ning elektrihind ja\u0308a\u0308b 20 s/kWh kanti, on mo\u0303istlik paar kuud oodata ning ja\u0308lgida, kuidas universaalteenuse hind ka\u0308itub, ning alles seeja\u0308rel oma valikuid kaaluda."}, {"text_idx": "#000005", "text": "Kui olemasolev fikseeritud hinnaga pakett lo\u0303petada ning universaalteenusele u\u0308le minna, siis vanadel tingimustel pole vo\u0303imalik fikseeritud paketile tagasi minna. Vormistada tuleb uus leping uute tingimustega. Universaalteenusega saab liituda ka hiljem, samuti on vo\u0303imalik sellelt soovi korral lahkuda ning so\u0303lmida uutel tingimustel fikseeritud hinnaga leping vo\u0303i bo\u0308rsihinnaga pakett."}, {"text_idx": "#000006", "text": "Bo\u0308rsihinnaga elektrit ostvatele tarbijatele on keerulisem soovitusi jagada, kuna bo\u0308rsihinna kujunemine so\u0303ltub paljudest erinevatest teguritest, sealhulgas nii geopoliitikast, elektrijaamade hooldus- ja remondito\u0308o\u0308dest kui ka ilmastikust. Prognoosid ku\u0308ll bo\u0308rsihinna langust ei na\u0308ita, aga kui talv tuleb pehme, ilm tuuline ja/vo\u0303i sademeterohke, siis on lootust ka madalamale hinnale. Kahjuks ei saa seda mingi valemiga ette ennustada."}, {"text_idx": "#000007", "text": "Seega on bo\u0308rsilt elektrit ostev tarbija alati seotud hinnako\u0303ikumistega: u\u0308he tunni elektrihind vo\u0303ib olla va\u0308ga soodne, teise oma aga kordades ko\u0303rgem. Lihtne ja\u0308reldus on, et kui tarbimist oskuslikult juhtida, on bo\u0308rsipaketil ka eeliseid. Kui elektrit tarbitakse ko\u0303ige rohkem aga kallimatel tiputundidel ehk hommikuti enne to\u0308o\u0308d ja o\u0303htuti pa\u0308rast to\u0308o\u0308d, siis vo\u0303ib olla mo\u0303istlikum universaalteenuse kasuks otsustada."}, {"text_idx": "#000008", "text": "Kui vo\u0303rrelda septembrikuu keskmist bo\u0308rsihinda universaalteenuse hinnaga ning vo\u0303tta aluseks Eesti keskmine majapidamine, mille kuine elektritarbimine on 275 kWh, saame:"}, {"text_idx": "#000009", "text": "Septembrikuu keskmine bo\u0308rsihind oli 27,47 s/kWh"}, {"text_idx": "#000010", "text": "Elektrienergia osa arvel on u 75,5 eurot + kuutasu 1,99 eurot"}, {"text_idx": "#000011", "text": "Universaalteenuse hind on 19,24 s/kWh"}, {"text_idx": "#000012", "text": "Elektrienergia osa arvel on u 53 eurot + kuutasu 1,99 eurot"}, {"text_idx": "#000013", "text": "Et ku\u0308tteperioodile kindlama tundega vastu minna, kompenseerib riik osa kodukliendi elektrile, gaasile ja kaugku\u0308ttele tehtavatest kulutustest, olenemata kehtivast paketist vo\u0303i energiamu\u0308u\u0308jast. Toetusmeetmed kehtivad 1. oktoobrist 2022 kuni 31. ma\u0308rtsini 2023 ning rakenduvad arvetel automaatselt, kliendina ei pea sa ise midagi tegema. Esimene hinnakompensatsiooniga arve tuleb oktoobrikuu eest ning jo\u0303uab postkasti novembris."}, {"text_idx": "#000014", "text": "Kodutarbijale kompenseerib riik u\u0308le 8 s/kWh ka\u0308ibemaksuta elektrienergia hinnast kuni 5 s/kWh. Elektrienergia keskmise kodutarbija jaoks va\u0308heneb elektrienergia lo\u0303pphind meetme toel ca 21%."}, {"text_idx": "#000015", "text": "Koos riikliku kompensatsiooniga kujuneb universaalteenuse elektri hinnaks 13,24 s/kWh:"}, {"text_idx": "#000016", "text": "Gaasi kodutarbija lo\u0303pphinnast kompenseerib riik 80% u\u0308le 80 \u20ac/MWh (ka\u0308ibemaksuta) u\u0308letavast kulust. Nimetatud hinna osa kompenseeritakse kuni 2,6 MWh tarbimise ulatuses u\u0308hes kuus."}, {"text_idx": "#000017", "text": "Kaugku\u0308ttevo\u0303rgu kaudu jaotatud soojuse hinna leevendamiseks na\u0308eb toetusmeede ette u\u0308le 80 \u20ac/MWh (ka\u0308ibemaksuta) hinnaga soojuse kulu kompenseerimise 80% ulatuses."}, {"text_idx": "#000018", "text": "Energiakulu hu\u0308vitiste kohta loe ta\u0308psemalt siit."}, {"text_idx": "#000019", "text": "Vaata ka Eesti Energia erinevaid elektripakette."}, {"text_idx": "#000020", "text": "Energiavampiirid sinu kodus ehk millised kodumasinad tarbivad enim elektrit?"}, {"text_idx": "#000021", "text": "Tihti kipume suurenenud energiakuluga seostama liiga soojaks ko\u0308etud tuba vo\u0303i kauaks po\u0303lema ja\u0308etud tulesid. Tegelikeks \u201esu\u0308u\u0308dlasteks\u201c vo\u0303ivad olla hoopis kolmas grupp elektritarbijaid, mille peale esimese hooga tulla ei oskagi \u2013 o\u0308o\u0308pa\u0308evaringselt vooluvo\u0303rku u\u0308hendatud elektroonilised seadmed."}, {"text_idx": "#000023", "text": "Kuigi praegune ilmaprognoos veebruariks on Euroopa elektrihindadele soodne, siis tuleb gaasivarude kasutamisel olla ja\u0308tkuvalt sa\u0308a\u0308stlik. Gaasihoidlate ta\u0308ituvus on ja\u0308rgmise talve toimetuleku kontekstis ma\u0308a\u0308rava ta\u0308htsusega."}, {"text_idx": "#000024", "text": "Eesti Energia pakub nu\u0308u\u0308dsest koduklientidele universaalteenusest soodsamat taastuvelektrit"}, {"text_idx": "#000025", "text": "Eesti Energia langetas oma rohelise pikaajalise fikseeritud hinnaga elektripaketi hinda. Piiratud mahus pakkumisena on vo\u0303imalik elektrihind seitsmeks aastaks fikseerida tasemel 15,49 s/kWh, mis on universaalteenusest 20% soodsam."}, {"text_idx": "#000026", "text": "Oled Eesti Energia loodud energiatarkuse saidil, kus jagame ajakohast infot energiamaailmas toimuva kohta ja aitame teha paremaid energiaalaseid otsuseid. Ootame teie ku\u0308simusi ja teemade ettepanekuid e-posti aadressil blog@energia.ee"}]